钦定古今图书集成/明伦汇编/交谊典/第031卷 > 小学 > 《广明伦》
## 钦定古今图书集成/明伦汇编/交谊典/第031卷 > 小学 > 《广明伦》

《吕氏童蒙训》曰：“事君如事亲，事官长如事兄，与同僚
如家人，待群吏如奴仆。”

或问：“簿，佐令者也。簿所欲为，令或不从，奈何？”伊川先
生曰：“当以诚意动之。今令与簿不和，只是争私意。令
是邑之长，若能以事父兄之道事之，过则归己，善则
惟恐不归于令。积此诚意，岂有不动得人？”

《童蒙训》曰：“同僚之契，交承之分，有兄弟之义。至其子
孙，亦世讲之。”前辈专以此为务，今人知之者盖少矣。
又如旧举将及尝为旧任按察官者，后己官虽在上，
前辈皆辞逊坐下坐。风俗如此，安得不厚乎！